Številka: 900 – 240/2013 - 4

Datum: 29. 11. 2013

 **Z A P I S N I K**

**23. (slavnostne) seje Sveta Četrtne skupnosti Moste** (naprej:ČS Moste), ki je bila v četrtek, dne 28. 11. 2013 ob 18.00 uri v prostorih na Trpinčevi 73 (gostilna Babnik).

NAVZOČI: Elvis BALTIČ, Branka BERCE BRATKO, Igor BOLE, Manica BORENOVIČ,

 Stanislava Marija FERENČAK MARIN, Mira KLJUČANIN, Jakob LOJK, Stanislav

 MARKOJA, Jure MATOH, Dalibor NOVAKOVIČ, Breda PŠAG, Radmila ŠEŠIČ,

 Andrej TORKAR, Jožica VIRANT, Mitja ZAPLATIL

OSTALI NAVZOČI: Blanka Čušin Marčenko (SLS MU MOL), Bojanka Genorio (DSO

 Fužine), Anton Uravič (DSO Fužine), Sonja in Miloš Boltar (Inic. odbor za

 druženje starejših), Nataša Livojevič (Volilna komisija ČS Moste), Samo Lozej

 (TE-TOL), Erika Račič (ZPM Moste-Polje), Vitomir Simunišek (Svetovalnica

 Fužine), Franjo Filipovič (PGD Štep. naselje), Štefan Škafar (PGD Štep.

 naselje), Miha Ajtnik (PP Moste-Polje), Samo Gorta (PP Moste-Polje), Boris

 Ferenčak (zunanji član ekipe za prireditve), Tanja Ferenčak (zunanja članica

 ekipe za prireditve), Marjeta Smole (SŠGT), Irena Žajdela (zunanja članica za

 program zdravstvene preventive).

Navzoče je pozdravila predsednica Sveta, ga. S.M. Ferenčak Marin. Ugotovila je navzočnost. Od 17 članov jih je bilo navzočih 15 članov. Svet je bil sklepčen, zato je predlagala pričetek dela. Predlog dnevnega reda so prejeli vsi skupaj z vabilom, zato je bil dan v razpravo. Razprave ni bilo. Predlagano je bilo glasovanje, in sicer

**dnevni red:**

1. Pregled novosti v ČS Moste od jeseni 2012 do jeseni 2013
2. Predlogi, pobude, vprašanja članic in članov Sveta ČS
3. Druženje članov in vabljenih ob prigrizku in napitku

Navzočih je bilo 15 članov, opredeljenih je bilo 15 članov, za predlagani dnevni red je glasovalo 15 članov. Predsednica je ugotovila, da je bil

**DNEVNI RED 23. SEJE SVETA ČS MOSTE SPREJET.**

**AD 1**

**Pregled novosti v ČS Moste od jeseni 2012 do jeseni 2013**

Poročilo so prejeli vsi vabljeni kot gradivo skupaj z vabilom.

Predsednica je povedala, da so vsi vsako leto v tem (4.) mandatu dobivali taka poročila, da se jih je lahko bralo in obravnavalo. Kar veliko zasebnega oz. prostega časa so člani Sveta porabili za vse opravljeno delo.

Predsednica je nadaljevala, in sicer je povedala, da je četrt Moste uspešna, kar pa seveda ni le zasluga članic in članov ter naših strokovnih sodelavk, to je zasluga vseh, ki so se zbrali na 23. seji. Rečeno je bilo: »Iz srca vsem hvala za sodelovanje, trud, spodbude, dobro voljo, potrpežljivost, entuziazem,… Vsak med vami je dodal kamenček, da je nastala trdna skala. Med vami sta dva, ki sta dolgo vrsto let vodila svojo dejavnost, svojo ekipo, svoje društvo. Potekel jima je mandat, oz. že več vztrajnih in delovnih mandatov. Ampak sem prepričana, da bosta s svojim delom še vedno koristna v svojih društvih. To sta gospod tabornik **Marino Rovan**, Črni mrav, in gospod gasilec **Franjo Filipovič**, Štepanjsko naselje.«. V imenu vseh navzočih se jima je še posebej zahvalila.

G. Ante Uravič, dolgoleten spremljevalec in koordinator med DSO Fužine in ČS Moste, je dopolnil 90. let, zato mu je bila izrečena javna zahvala za delo in čestitka ob visokem jubileju.

Poročilo je bilo dano v razpravo. Navzoči so menili, da dopolnitve poročila niso potrebna, da je korektno napisano. Predlagan je bil

**SKLEP 1/23:**

**Sprejme in potrdi se poročilo oz. pregled novosti v ČS Moste od jeseni 2012 do jeseni 2013.**

Navzočih je bilo 15 članov, opredeljenih je bilo 15 članov, za predlagani sklep je glasovalo 15 članov.

**SKLEP 1/23 JE BIL SPREJET.**

**AD 2**

**Predlogi, pobude, vprašanja članic in članov Sveta ČS**

Dana je bila pobuda (kot smernica dela), da Svet ČS Moste v 2014. letu vztraja pri naslednjih nalogah, ki so:

* določanje (razmejevanje) javnih, funkcionalnih in skupnih funkcionalnih zemljišč oz. površin v ČS Moste oz. vsej Ljubljani;
* izgradnja podzemne garaže pod ploščadjo Zaloška 55 do 61 (pod Tržnico Moste);
* izgradnja podzemnih garaž v naselju Nove Fužine (javno/zasebno partnerstvo);
* asfaltna ureditev makadamskega divjega parkirišča med Zaloško in garažami na Osenjakovi;
* nevarno križišče za vključevanje prometa iz Moškričeve na Kajuhovo - predlog za semafor;
* dokončanje prometne ureditve južnega dela Kodeljevega;
* ureditev povezovalnih stopnic in klančine za kolesarje na Kajuhovi pri stiku z Miklavčevo ulico;
* spusti pločnikov na notranji ulici skozi naselje Nove Fužine pri vseh prehodih za pešce za otroške in invalidske vozičke ter za občane s težavami pri gibanju;
* dopolnitev fitnesov na prostem z miselnimi igrali za otroke;
* in pri že uveljavljenih prireditvah: dnevu sosedov, čistilni akciji, Velikančku…

V razpravi so bili navzoči mnenja, da okvirnim smernicam v tem trenutku ni kaj dodadati, zato je bil predlagan

**SKLEP 2/23:**

**Sprejme in potrdi se okvirne naloge oz. smernice dela za 2014. leto.**

Navzočih je bilo 15 članov, opredeljenih je bilo 15 članov, za predlagani sklep je glasovalo 15 članov.

**SKLEP 2/23 JE BIL SPREJET.**

**AD 3**

**Druženje članov in vabljenih ob prigrizku in napitku**

Druženje je potekalo v prijetnem vzdušju ob izmenjavi vtisov o delu v 2013. letu in v načrtovanju dela v 2014. letu.

Zapisala:

Darja Gogala

koordinatorka VI

 Stanislava Marija FERENČAK MARIN,

 predsednica Sveta Četrtne skupnosti Moste

 Mestne občine Ljubljana